उत्कृष्ट स्कूल : नौवीं में प्रवेश के लिए आज से आवेदन
लालबहादुर शास्त्री उत्कृष्ट स्कूल में 240 सीटों और गरोठ व भानपुरा के माॅडल स्कूलों मे 60-60 सीटों पर एडमिशन के लिए ऑनलाइन लिंक खुल गई है। स्कूलों में नौवीं में प्रवेश के इच्छुक विद्यार्थी गुरुवार से एडमिशन के लिए आवेदन कर सकेंगे। 20 मार्च अंतिम दिन रहेगा। शिक्षा विभाग ने प्रवेश परीक्षा की तारीख फिलहाल तय नहीं की है, अगले 2 सप्ताह में कार्यक्रम जारी होने की संभावना है।
‘भास्कर’ ने बुधवार को ‘उत्कृष्ट-मॉडल स्कूलों की प्रवेश परीक्षा अधर में, एडमिशन को भटक रहे छात्र-छात्राएं’ शीर्षक से समाचार प्रकाशित किया था। इसमें नौवीं का कार्यक्रम जारी नहीं होने से प्रवेश के इच्छुक छात्रों और अभिभावकों के भटकने की समस्या सामने रखी थी। इस बार परीक्षा आवेदन अवधि शुरू होने में एक माह का विलंब हो गया है। तीनों ही स्कूलों में जनरल, ओबीसी, एससी-एसटी की मेरिट बनाई जाना है। पिछले सत्र में एडमिशन में उत्कृष्ट-मॉडल स्कूलों के 360 सीटों पर 3200 से ज्यादा आवेदन आए थे। इस बार भी संख्या नजदीक रहने से स्पर्धा के पूरे आसार हैं। उत्कृष्ट स्कूल में 9वीं से आईटी और सिक्युरिटी जैसे व्यावसायिक ट्रेड भी संचालित हैं। इस कारण भी विद्यार्थियों का यहां एडमिशन के प्रति ज्यादा रुझान रहता है।
महिला मंडल परीक्षा केंद्र के बाहर परीक्षार्थियों को तिलक लगाकर शुभकामनाएं देते प्राचार्य परमार।
हायर सेकंडरी में 76 केंद्रों पर अच्छी शुरुआत, नकल केस नहीं बना
12वीं बाेर्ड परीक्षा की शुरुआत बुधवार से जिलेभर के 76 केंद्रों पर हुई। किसी भी केंद्र पर नकल केस नहीं बना। केंद्रों के बाहर परीक्षार्थियों को गुलाब भेंटकर और चंदन का टीका लगाकर स्वागत किया। गुरुवार से हाईस्कूल बोर्ड परीक्षा शुरू होने जा रही है। हायर सेकंडरी बोर्ड परीक्षा में बुधवार को हिंदी विशिष्ट विषय का पेपर हुआ। इसमें जिलेभर से रजिस्टर्ड 12570 परीक्षार्थियों में से 12043 सम्मिलित हुए। डीईओ बीएस पटेल, परीक्षा प्रभारी महेश गर्ग ने बताया पहले दिन एक भी नकल केस नहीं बना। विद्यार्थियों को उत्कृष्ट स्कूल प्राचार्य पृथ्वीराज परमार, महिला मंडल केंद्र प्रभारी दिलीप मुजावदिया ने परीक्षार्थियों को चंदन का टीका लगाकर व तुलसी पत्र देकर स्वागत किया। केंद्राध्यक्ष के.एल. रैदास ने सभी को गुलाब का पुष्प दिया।
इंतजार खत्म
hin_Deva hin_Deva hin_Deva hin_Deva hin_Deva hin_Deva hin_Deva